Lemong tse ngata tse fetileng ke ile ka fumana kele hara batho ba Pentakosta, ke ne kele kopanong ya bona moo honeng hole ponahatso ya diteme, tlhaloso ya teng ya diteme le boporofeta. Hone hole teng baruti ba babedi baneng ba bua ho feta ba bang ba baena. Kene ke thabetse haholo hoba tshebeletsong ya bona le ho bonahala ka dipontsho tsena tsa Semoya, hobane ba nale nnete ho bona lenthong tseo baneng ba dietsa ka toka. Ene ele takatso yaka ho ithuta ka ntho tsena eleng dineo tsena, mme ka nka qeto ya ho bua le bana babedi baena ka sena. Ka neo ya Modimo eneng e dutse ka ho nna, ka batla ho fumana moya o ka ho enwa e mong, hore na ene ele wa Modimo kapa tjhe. Kamora nako ke buile le yena, moena ya ikokobeditseng, ka tseba hore ke wa nnete. Wa bobedi ha ena ene ele moikgantshe ya qoshang, yare nakong eo ke buang le yena hwa hlaha pono ka pela mahlo aka mme ka bona hore o nyetse mosadi ya moriri o mosweu mme o ne a dula le emong ya moriri o mofubedu ebile ona le bana bababedi le yena. Haebe hone hole teng moikaketsi ene ele yena.